02014R1393 — SL — 01.01.2018 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjena z:









▼B

DELEGIRANA UREDBA KOMISIJE (EU) št. 1393/2014

z dne 20. oktobra 2014

o načrtu za zavržke pri ribolovu nekaterih pelagičnih vrst v severozahodnih vodah







Člen 1

Predmet urejanja

Ta uredba določa podrobnosti glede izvajanja obveznosti iztovarjanja iz člena 15(1) Uredbe (EU) št. 1380/2013 od 1. januarja 2015 v severozahodnih vodah, kot je opredeljeno v členu 4(2)(c) navedene uredbe, pri vrstah ribolova, določenih v Prilogi k tej uredbi.

Člen 2

Izjema na podlagi stopnje preživetja

1. Obveznost iztovarjanja z odstopanjem od člena 15(1) Uredbe (EU) št. 1380/2013 ne velja za ulov skuše in sleda pri ribolovu z zaporno plavarico na območju ICES VI, če so izpolnjeni vsi naslednji pogoji:

— ulov se izpusti, preden se zaporna plavarica zapre za ustrezni odstotni delež (določen v odstavkih 2 in 3 v nadaljevanju) (v nadaljnjem besedilu: točka dviga),

— oprema zaporne plavarice je opremljena z vidnimi bojami, ki jasno označujejo mejo točke dviga,

— plovilo in oprema zaporne plavarice sta opremljena z elektronskim sistemom za zapis in dokumentiranje časa, lokacije in obsega, v katerem je bila zaporna plavarica izvlečena pri vseh ribolovnih dejavnostih.

2. Točka dviga je 80-odstotna zaprtost zaporne plavarice pri ribolovu skuše in 90-odstotna zaprtost zaporne plavarice pri ribolovu sleda.

3. Če obkroženo jato sestavljata obe vrsti, je točka dviga 80-odstotna zaprtost zaporne plavarice.

4. Prepovedano je izpuščanje ulova skuše in sleda po točki dviga.

5. Obkrožena jata rib se izpusti šele po vzorčenju, da se ocenijo sestava vrst, struktura velikosti rib in njihova količina.

▼M1

6. Z odstopanjem od člena 15(1) Uredbe (EU) št. 1380/2013 se obveznost iztovarjanja ne uporablja v letih 2019 in 2020 za ulov skuše in sleda pri ribolovu pelagičnih vrst z zaporno lamparo, za katere ne veljajo kvote, v razdelkih ICES VIIe in VIIf, če so smiselno izpolnjene zahteve iz odstavkov 1 do 5 tega člena in člena 4 te uredbe.

▼B

Člen 3

▼M1

Izjeme de minimis v letih 2015, 2016 in 2017

▼B

Z odstopanjem od člena 15(1) Uredbe (EU) št. 1380/2013 se lahko zavržejo naslednje količine:

(a) pri sinjem molu (Micromesistius poutassou) leta 2015 in 2016 do največ 7 % in leta 2017 do največ 6 % skupnega letnega ulova pri industrijskem ribolovu navedene vrste s pelagičnimi vlečnimi mrežami na območjih ICES Vb, VI in VII, pri katerem se s predelavo ulova na krovu proizvaja osnova surimija;

(b) pri belem tunu (Thunnus alalunga) leta 2015 in 2016 do največ 7 % in leta 2017 do največ 6 % skupnega letnega ulova pri ribolovu navedene vrste s pelagičnimi vlečnimi mrežami za vleko v paru na območju ICES VII;

(c) pri skuši (Scomber scombrus), šuru (Trachurus spp.), sledu (Clupea harengus) in molu (Merlangius merlangus) leta 2015 do največ 3 % in leta 2016 do največ 2 % skupnega letnega ulova pri pelagičnem ribolovu s plovili s pelagičnimi vlečnimi mrežami v dolžinskem razredu do 25 metrov skupne dolžine, pri katerem se za ribolov skuše, šura in sleda na območju ICES VIId uporabljajo pelagične vlečne mreže s širilkami (OTM);

(d) pri merjaščevki (Caproidae) leta 2015 do največ 1 % in leta 2016 do največ 0,75 % skupnega letnega ulova pri ribolovu šura (Trachurus spp.) z zamrzovalnimi plovili s pelagično vlečno mrežo na območjih ICES VI in VII.

▼M1

Člen 3a

Izjeme de minimis v letih 2018, 2019 in 2020

Z odstopanjem od člena 15(1) Uredbe (EU) št. 1380/2013 se lahko zavržejo naslednje količine:

(a) do največ 6 % v letu 2018 in 5 % v letih 2019 in 2020 celotnega letnega ulova sinjega mola (Micromesistius poutassou) pri pelagičnem industrijskem ribolovu z vlečnimi mrežami omenjene vrste v razdelkih ICES Vb, VI in VII, pri katerem se s predelavo ulova te vrste na krovu proizvaja osnova surimija;

(b) do največ 6 % v letu 2018 in 5 % v letih 2019 in 2020 celotnega letnega ulova belega tuna (Thunnus alalunga) pri ribolovu navedene vrste s pelagičnimi vlečnimi mrežami za vleko v paru (PTM) na podobmočju ICES VII;

(c) do največ 1 % celotnega letnega ulova skuše (Scomber scombrus), šura (Trachurus spp.), sleda (Clupea harengus) in mola (Merlangius merlangus) v letih 2018, 2019 in 2020 pri pelagičnem ribolovu s plovili s pelagičnimi vlečnimi mrežami v dolžinskem razredu do 25 metrov skupne dolžine v razdelku ICES VIId, katerega ciljne vrste so skuša, šur in sled.

▼B

Člen 4

Dokumentiranje ulova

Količine rib, izpuščenih na podlagi izjeme iz člena 2, in izsledki vzorčenja iz člena 2(5) se navedejo v ladijskem dnevniku.

Člen 5

Začetek veljavnosti

Ta uredba začne veljati dan po objavi v Uradnem listu Evropske unije.

▼M1

Uporablja se od 1. januarja 2015 do 31. decembra 2020.

▼B

Ta uredba je v celoti zavezujoča in se neposredno uporablja v vseh državah članicah.

▼M1









PRILOGA

1. Ribolov na območjih ICES Vb, VIa in VIb:







Koda Oprema za pelagični ribolov Ciljne vrste, za katere se uporabljajo kvote OTB vlečne mreže s širilkami – pridnene skuša, sled, šur, sinji mol, merjaščevka, srebrenka OTM vlečne mreže s širilkami – pelagične, drugo skuša, sled, šur, sinji mol, merjaščevka, srebrenka PTB vlečne mreže za vleko v paru – pridnene (drugo) skuša PTM vlečne mreže za vleko v paru – pelagične sled, skuša in šur PS zaporne plavarice skuša, sinji mol LHM ročne ribiške vrvice skuša LTL ribolov s panulo skuša

2. Ribolov na območju ICES VII (razen območij ICES VIIa, VIId in VIIe):







Koda Oprema za pelagični ribolov Ciljne vrste, za katere se uporabljajo kvote LHM ročna ribiška vrvica skuša LTL panule, ribiške palice in vrvice beli tun PTM vlečne mreže za vleko v paru – pelagične sinji mol, skuša, šur, beli tun, merjaščevka, sled OTM vlečne mreže s širilkami – pelagične sinji mol, skuša, šur, merjaščevka, sled, beli tun OTB vlečne mreže s širilkami – pridnene sled PS zaporne plavarice skuša, šur

3. Ribolov na območjih ICES VIId in VIIe:







Koda Oprema za pelagični ribolov Ciljne vrste, za katere se uporabljajo kvote OTB vlečne mreže s širilkami (niso določene) papalina GND viseče mreže skuša, sled LHM ročne ribiške vrvice in ribiške palice skuša OTM vlečne mreže s širilkami – pelagične (drugo) papalina, šur, skuša, sled, merjaščevka PTM vlečne mreže za vleko v paru – pelagične (drugo) šur PS zaporne plavarice skuša, šur

4. Ribolov na območju ICES VIIa: